**DĖL LĖŠŲ, REIKALINGŲ ŽELDYNAMS IR ŽELDINIAMS SAUGOTI,**

**TVARKYTI, ŽELDYNAMS KURTI IR NAUJIEMS ŽELDINIAMS VEISTI,**

**SKYRIMO TVARKOS APRAŠO PATVIRTINIMO**

2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos želdynų įstatymo 10 straipsnio 1 dalies 5 punktu, Rokiškio rajono savivaldybės taryba nusprendžia:

Patvirtinti Rokiškio rajono savivaldybės lėšų, reikalingų želdynams ir želdiniams saugoti, tvarkyti, želdynams kurti ir naujiems želdiniams veisti, skyrimo tvarkos aprašą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Ramūnas Godeliauskas

Darutis Krivas

PATVIRTINTA

Rokiškio rajono savivaldybės tarybos

2020 m. birželio 26 d. sprendimu Nr. TS-

**ROKIŠKIO RAJONO SAVIVALDYBĖS LĖŠŲ, REIKALINGŲ ŽELDYNAMS IR ŽELDINIAMS SAUGOTI, TVARKYTI ŽELDYNAMS KURTI IR NAUJIEMS ŽELDINIAMS** **VEISTI, SKYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės lėšų, reikalingų želdynų ir želdinių apsaugai, tvarkymui, želdynų kūrimui ir naujų želdinių veisimui skyrimo tvarkos aprašas (toliau – Tvarkos aprašas) reglamentuoja Rokiškio rajono savivaldybės (toliau – savivaldybė) teritorijoje esančioje valstybinėje ir savivaldybei priskirtoje žemėje želdynų ir želdinių apsaugai, tvarkymui, želdynų kūrimui ir naujų želdinių veisimui lėšų skyrimo tvarką.

2. Vartojamos sąvokos atitinka Lietuvos Respublikos želdynų įstatyme vartojamas sąvokas.

3. Lėšos želdynų ir želdinių apsaugai, tvarkymui, želdynų kūrimui ir naujų želdinių veisimui skiriamos iš Rokiškio rajono savivaldybės biudžeto ir kitų finansavimo šaltinių.

**II SKYRIUS**

**FINANSAVIMO OBJEKTAI**

4. Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo, inventorizacijos priemonės:

4.1. naujų želdinių (pvz.: medžių, krūmų, krūmokšnių ir lianų sodinukai, gėlių sėklos ir pan.) įsigijimas ir veisimas (pvz.: vejų ir gėlynų sodinimas, įrengimas ir pan.);

4.2. želdynų kūrimo, tvarkymo ir pertvarkymo projektų rengimas;

4.3. želdynų kūrimas, tvarkymas, pertvarkymas, inventorizavimas ir informacinių ženklų įrengimas;

4.4. atskirojo želdyno, norint jį įrašyti į nekilnojamojo turto kadastrą ir registrą, įteisinimo darbai;

4.5. želdynų ir želdinių tvarkymo ir inventorizavimo įrangos pirkimas;

4.6. želdinių sanitarinės būklės gerinimo darbai (pvz.: mokslininkų rekomendacijų parengimas, jų įgyvendinimui reikalingų medžiagų pirkimas ir panaudojimas rekomendacijose nurodytoms priemonėms įgyvendinti);

4.7. pavojų keliančių ir sergančių medžių šalinimo darbai (pvz.: medžių nukirtimas, kelmų šalinimas ar žeminimas iki žemės paviršiaus, žemės paviršiaus (šaligatvio dangos) sutvarkymas išrovus kelmą ir pan.);

4.8. medžių ir krūmų genėjimo, medžių gyvybingumo palaikymo ir šakų smulkinimo darbai;

4.9. želdynų ir želdinių būklės stebėsenos programos įgyvendinimo priemonės, jų vykdymui reikalingų medžiagų ir įrangos pirkimas;

4.10. savivaldybės želdynų ir želdinių tvarkymo, želdynų kūrimo, želdinių veisimo programos parengimas;

4.11. želdynų ir želdinių apsaugos taisyklių rengimas;

4.12. savivaldybės darbuotojų, atsakingų už želdynų ir želdinių apsaugą, priežiūrą ir tvarkymą, mokymas ir (ar) kvalifikacijos kėlimas;

4.13. dokumentacijos, reikalingos išvardintoms priemonėms įgyvendinti, rengimas.

**III SKYRIUS**

**PRAŠYMŲ PATEIKIMAS IR LĖŠŲ SKYRIMAS**

5. Želdynų ir želdinių, esančių valstybinėje ir savivaldybei priskirtoje žemėje, apsaugos, tvarkymo, želdynų įkūrimo ir želdinių veisimo darbai finansuojami iš:

5.1. savivaldybės aplinkos apsaugos rėmimo specialiosios programos lėšų;

5.2. savivaldybės biudžeto lėšų;

5.3. valstybės biudžeto lėšų;

5.4. Europos Sąjungos struktūrinių fondų lėšų;

5.5. kitų lėšų.

6. Lėšos iš Tvarkos aprašo 5.1 papunktyje numatyto finansavimo šaltinio skiriamos Rokiškio rajono savivaldybės administracijos seniūnijoms (Aprašo 4.1., 4.3., 4.7. ir 4.8. punktuose numatytoms priemonėms įgyvendinti) ir Architektūros ir paveldosaugos skyriui:

6.1. Seniūnijos prašymus pateikia savivaldybės administracijai kasmet prieš sudarant kitų metų biudžetą.

6.2. Savivaldybės administracija, įvertinusi seniūnijų pateiktus prašymus, lėšas želdynų ir želdinių apsaugai, tvarkymui, želdynų kūrimui ir naujų želdinių veisimui numato savivaldybės aplinkos apsaugos rėmimo specialiosios programos sąmatoje ir teikia tvirtinti savivaldybės tarybai.

7. Lėšos, numatytos Tvarkos aprašo 5.2–5.5 papunkčiuose, naudojamos Lietuvos Respublikos teisės aktuose numatyta tvarka.

**IV SKYRIUS**

**ATSAKOMYBĖ**

8. Už lėšų naudojimą pagal paskirtį želdynų ir želdinių apsaugai, tvarkymui, želdinių kūrimui ir naujų želdinių veisimui yra atsakingi priemonių vykdytojai.

9. Draudžiama šias lėšas naudoti kitai paskirčiai.

10. Už šio Tvarkos aprašo nuostatų nesilaikymą juridiniai ir fiziniai asmenys (želdinių tvarkytojai) atsako Lietuvos Respublikos įstatymų nustatyta tvarka.

11. Tvarkos aprašas keičiamas, pildomas ar pripažįstamas netekusiu galios Rokiškio rajono savivaldybės tarybos sprendimu.

Rokiškio rajono savivaldybės tarybai

**SPRENDIMO** „**DĖL LĖŠŲ, REIKALINGŲ ŽELDYNAMS IR ŽELDINIAMS SAUGOTI,**

**TVARKYTI, ŽELDYNAMS KURTI IR NAUJIEMS ŽELDINIAMS VEISTI,**

**SKYRIMO TVARKOS APRAŠO PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Rokiškio rajono savivaldybės lėšų, reikalingų želdynams ir želdiniams saugoti, želdynams kurti ir naujiems želdiniams veisti, skyrimo tvarkos aprašo tikslas – nustatyti Rokiškio rajono savivaldybės teritorijoje esančioje valstybinėje ir savivaldybei priskirtoje žemėje želdynų ir želdinių apsaugai, tvarkymui, želdynų kūrimui ir naujų želdinių veisimui lėšų skyrimo ir panaudojimo tvarką.

**Šiuo metu esantis teisinis reglamentavimas.**

Lietuvos Respublikos želdynų įstatymas.

**Sprendimo projekto esmė.**

Sprendimas nustato finansavimo objektus, prašymų pateikimo ir lėšų skyrimo tvarką bei atsakomybę už lėšų panaudojimą.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktų reikalavimų;

**neigiamos** – nebus.

**Finansavimo šaltiniai ir lėšų poreikis**.

Savivaldybės administracija lėšas želdynų ir želdinių apsaugai, tvarkymui, želdynų kūrimui ir naujų želdinių veisimui kasmet numato savivaldybės aplinkos apsaugos rėmimo specialiosios programos sąmatoje ir (ar) savivaldybės biudžete ir teikia tvirtinti savivaldybės tarybai.

**Kokia sprendimo nauda Rokiškio rajono gyventojams.**

Nustatyta valstybinėje ir savivaldybei priskirtoje žemėje esančių želdynų ir želdinių apsaugai, tvarkymui, kūrimui ir veisimui lėšų skyrimo ir panaudojimo tvarką.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyr. specialistas Darutis Krivas